nuli jugar kaya sinamber bledheg ing mangsa ketiga rikala Pongki krungu swarane wong angaruh-aruhi dheweke. Swara iki dumeling ing kuping, kaya nggugah pe­ngimpi kang lagi dipecaki. Swara iki tau rinungu biyen rikala dheweke isih ana ka­na ing bumi Bakhara. Swara kang ga­we gorehing ati. Gusti Allah ngatur tine­mune paraga sakloron ing kono. Kagu­ngan rantaman apa Allah tumrap si Pong­ki. Rantaman sinandi. Kagem Ngarsa Dalem Gusti Allah sajak paraga Pongki kang manggon lan ndherek raja Baum Siregar wis cukup suwe, kang lawase watara limang taun. Lan wektu iku umure Pongki wis 16 taun. Umur kang mungguhe Allah becik banget kanggo nampani piwulang anyar.